Greek Legal Document

Category: 331

Content:
19. ΝΟΜΟΣ υπ' αριθ. 574 της 5/7 Απρ. 1977 (ΦΕΚ Α΄ 100) (Διόρθ. Ημαρτ. ΦΕΚ Α΄ 134/18 Μαΐου  1977) Περί προσλήψεως προσωπικού επί σχέσει εργασίας ιδιωτικού δικαίου ωρισμένου χρόνου παρά τω Ταμείω Επικουρικής Ασφαλίσεως Εργατοτεχνιτών Δομικών και Ξυλουργικών Εργασιών. Σύμφωνα με το άρθρ. 8 Π.Δ. 377/1980, ΦΕΚ Α΄ 103, (κατωτ. αριθ. 26): Η προθεσμία προσλήψεως προσωπικού επί σχέσει Ιδιωτικού Δικαίου ωρισμένου χρόνου κατά τις διατάξεις του άνω νόμου λήγει την 3112-1981. Άρθρ.1.-1.Προς αντιμετώπισιν υφισταμένων επειγουσών οργανωτικών και λειτουργικών αναγκών του Ταμείου Επικουρικής Ασφαλίσεως Εργατοτεχνιτών Δομικών και Ξυλουργικών Εργασιών, επιτρέπεται η δι' αποφάσεως του Διοικητικού Συμβουλίου αυτού, εγκρινομένης υπό του Υπουργού Κοινωνικών Υπηρεσιών, πρόσληψις κατ' ανώτατον όριον 94 υπαλλήλων επί σχέσει εργασίας ιδιωτικού δικαίου ωρισμένου χρόνου, μη δυναμένη εν πάση περιπτώσει, να διαρκέση πέραν της 31ης Δεκ. 1979. 2.Οι κατά τα ως άνω προσλαμβανόμενοι δέον να κέκτηνται τα προσόντα των άρθρ. 14 έως 20 του Νόμ. 1811/51, ως ταύτα εκάστοτε ισχύουν ως και απολυτήριον Λυκείου ή εξαταξίου Γυμνασίου ή άλλων ισοτίμων σχολών, η δε πρόσληψις ενεργείται υπό των εν παρ. 1 οριζομένων οργάνων κατόπιν επιλογής ή διαγωνισμού κατά τας κειμένας διατάξεις. 3.Ο χρόνος εργασίας είναι ο εκάστοτε ισχύων δια τας δημοσίας υπηρεσίας και τα Ν.Π.Δ.Δ. 4.Τα κατά τας διατάξεις του παρόντος προσλαμβανόμενον προσωπικόν απολύεται αυτοδικαίως άμα τη λήξει του οριζόμενου χρόνου εν τη οικεία αποφάσει προσλήψεως ή τη λήξει του υπό της παρ. 1 οριζομένου ανωτάτου χρονικού ορίου, άνευ δικαιώματος αποζημιώσεως εκ της αιτίας ταύτης. 5.Επί των προσλαμβανομένων, ων αι αποδοχαί καθορίζονται συμφώνως προς τας διατάξεις του Ν.Δ. 1198/72 "περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των Ο.Τ.Α. και Ν.Π.Δ.Δ. και τροποποιήσεως διατάξεων της περί συλλογικών συμβάσεων εργασίας νομοθεσίας", εφαρμόζεται το πειθαρχικόν δίκαιον των δημοσίων υπαλλήλων ως ισχύει επί των υπαλλήλων των Ν.Π.Δ.Δ. 6.Η τοποθέτησις του ανωτέρου προσωπικού εις Υπηρεσίας και Γραφεία γίνεται δι' αποφάσεως του Δ.Σ. του Ταμείου αναλόγως των αναγκών αυτού. Σελ. 1166,102 (α) Τεύχος 731-Σελ. 50 Άρθρ.2.-Η παραταθείσα δια της διατάξεως της παρ. 6 του άρθρ. 10 του Νόμ. 403/1976 θητεία των υπαλλήλων περί ων η διάταξις της περιπτ. ιγ΄ του άρθρ. 6 του Νόμ. 286/1976, ως και η ενιαύσιος προθεσμία περί ης η διάταξις αύτη, παρατείνονται επί εν έτος από της λήξεώς των.